《书窗即事》
宋代·林希逸

此心无著自超然，粗粝随宜醉即眠。喜读佛书非佞佛，赋游仙曲岂求仙。

涪翁语忌随人后，康节图看到画前。老书蓬窗聊尔耳，何曾敢道慕诸贤。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。